ഷഹീന്: ഒമാെന്റ വടക്കന് മേഖലയില് വന് നാശം മസ്കത്ത്: ആശങ്കയുടെ കാര് മേഘങ്ങള് നീങ്ങിയെങ്കിലും ഷഹീന് ചുഴലിക്കാറ്റിെന്റ ആഘാതത്തില്നിന്ന് മുക്തമാകാതെ ഒമാെന്റ വടക്കന് മേഖല. ഇൗ േമഖലയില് ഉള്പ്പെടുന്ന തെക്ക്വടക്ക് ബാത്തിന ഗവര്ണറേറ്റുകളിലെ പ്രദേശങ്ങളായ സുവൈഖ്, ഖദറ, ബിദ്യ വിലായത്തുകളില് പല സ്ഥലങ്ങള് ഇപ്പോഴും വെള്ളക്കെട്ടിലാണ്. നിരവധി വീടുകള് ഇവിടെ വാസയോഗ്യമല്ലാതായി. പലരും ബന്ധുക്കളുടെയും സുഹൃത്തുകളുടെയും താമസസ്ഥലത്താണ് അഭയം തേടിയത്. മലയാളികളുടേതടക്കം നൂറുകണക്കിന് വ്യാപാര സ്ഥാപനങ്ങള് തകര്ന്നു. വൈദ്യുതി പുനഃസ്ഥാപിക്കാത്തതിനാല് പുറംലോകവുമായി ബന്ധപ്പെടാന് ആളുകള്ക്ക് കഴിയുന്നില്ല. ഇത് നാട്ടിലെ മലയാളി കുടുംബങ്ങളില് ആശങ്ക സൃഷ്ടിക്കുന്നു. വൈദ്യുതി പുനഃസ്ഥാപിക്കാനുള്ള ഉൗര്ജിത ശ്രമങ്ങള് നടന്നുവരുകയാണ്.മിക്ക പെട്രോള് പമ്ബുകളും അടഞ്ഞുകിടക്കുകയാണ്. തുറന്ന പമ്ബുകള്ക്ക് മുന്നില് നീണ്ടനിരയാണ്. റോയല് ഒമാന് പൊലീസ് എത്തിയാണ് തിരക്ക് നിയന്ത്രിക്കുന്നത്. കുടിവെള്ളത്തിന് ക്ഷാമമില്ല, എന്നാല് ദൈനംദിന ആവശ്യങ്ങള്ക്കുള്ള ഉപയോഗത്തിന് ബുദ്ധിമുട്ട് നേരിടുന്നുണ്ടെന്ന് ജനങ്ങള് പറയുന്നു. സന്നദ്ധ സംഘടനകളുടെ നേതൃത്വത്തില് ഭക്ഷണവും വെള്ളവും വിതരണം ചെയ്യുന്നുണ്ട്. നൂറുകണക്കിന് കന്നുകാലികള് ഇൗ മേഖലയില് ചത്തതായും പറയുന്നു. ഏക്കര് കണക്കിന് കൃഷിയും നശിച്ചു. വില്പനക്കായി തയാറാക്കിയ ചാക്കു കണക്കിന് ഇൗന്തപ്പഴങ്ങള് കേടുവന്നതായി കര്ഷകര് പറഞ്ഞു. പ്രധാനറോഡുകളില് തടസ്സങ്ങള് നീക്കി ഗതാഗതം പുനഃസ്ഥാപിച്ചു. ഗതാഗത യോഗ്യമല്ലാത്തതിനാല് ഉള്ഗ്രാമങ്ങളില് പലതും ഒറ്റപ്പെട്ട നിലയിലാണ്. രക്ഷാപ്രവര്ത്തകര്ക്ക് ചെന്നെത്താനാവാത്ത വിധത്തിലാണ് പലയിടത്തും റോഡ് തകര്ന്നത്. പകര്ച്ചവ്യാധി ഭീഷണി നിലനില്ക്കുന്നതിനാല് ആരോഗ്യവകുപ്പ് മുന്നറിയിപ്പ് നല്കിയിട്ടുണ്ട്. ജബല് മേഖലയില് ഒറ്റപ്പെട്ടവര്ക്ക് സര്ക്കാര് ഹെലികോപ്ടറില് ഭക്ഷണവും വെള്ളവും എത്തിക്കുന്നുണ്ട്. എന്നാല് മുസന്ന വിലായത്തില് പതുക്കെ സാധാരണ ജീവിതം തിരിച്ചുപിടിച്ചു. വ്യാപാരസ്ഥാപനങ്ങളില് വന്തിരക്കാണ്. സമീപ പ്രദേശങ്ങളില് വൈദ്യുതി ഇല്ലാത്തതിനാല് സ്വദേശികളും വിദേശികളുമടക്കം ഇവിടേക്കാണ് ഒഴുകുന്നത്. താമസത്തിനുള്ള ഹോട്ടലുകളെല്ലാം നിറഞ്ഞു. മസ്കത്തടക്കമുള്ള ഗവര്ണറേറ്റുകളിലെ നഗരങ്ങളിലും ജനങ്ങള് സാധാരണ ജീവിതത്തിലേക്ക് വന്നു. ഷഹീന് വിതച്ച നാശനഷ്ടങ്ങളുടെ കണക്കെടുപ്പ് രാജ്യത്തിെന്റ വിവിധ ഭാഗങ്ങളില് നടക്കുകയാണ്. നാശനഷ്ടങ്ങള് വിലയിരുത്താന് മന്ത്രിതല സമിതി രൂപവത്കരിക്കാന് സുല്ത്താന് ഹൈതം ബിന് ത്വാരിഖ് നിര്ദേശം നല്കിയിരുന്നു. ഇതേത്തുടര്ന്ന് ധനകാര്യമന്ത്രി സുല്ത്താന് ബിന് സലീം അല് ഹബ്സിയുടെ നേതൃത്വത്തില് തിങ്കളാഴ്ച ആദ്യയോഗം ചേര്ന്നു. സ്ഥിതി വിലയിരുത്തിയ ശേഷം സമിതി അംഗങ്ങള് വിവിധ പ്രദേശങ്ങള് സന്ദര്ശിച്ചു. വിവിധ ഗവര്ണറേറ്റുകളിലെ അടിസ്ഥാന ആവശ്യങ്ങള് പരിഹരിക്കുന്ന നടപടികള്ക്കാണ് നിലവില് ഭരണകൂടം പ്രാധാന്യം കൊടുക്കുന്നത്. ഷഹീന് ചുഴലിക്കാറ്റില് ഇതുവരെ 11 പേരാണ് രാജ്യത്ത് മരിച്ചത്. കനത്ത വെള്ളപ്പാച്ചിലില് വാഹനങ്ങള് അടക്കം ഒലിച്ചുപോയി. വിവിധ ഇടങ്ങളില്നിന്ന് ആറായിരത്തിലധികം ആളുകളെ അഭയകേന്ദ്രങ്ങളിലേക്ക് മാറ്റിപാര്പ്പിച്ചിട്ടുണ്ട്.